Diari Oficial de la Generalitat Valenciana


Sumari del DOGV 5419, del 02-01-2007 (2006/15374)

DECRET 193/2006, de 22 de desembre, del Consell, pelqual es crea un col·legi públic d'Educació Infantil i Primàriaa l'Eliana, per desglossament del Col·legi Públic d'EducacióInfantil i Primària Virgen del Carmen, d'esta localitat.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5419

Data del DOGV
:   02-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/15012


Data del document
:   22-12-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Eliana, l'
    * ensenyament públic
    * educació preescolar
    * centre d'ensenyament
    * ensenyament primari

L'evolució demogràfica de l'Eliana ha incrementat la demanda de  
places escolars d'Educació Infantil i Primària a un ritme superior al  
previst, per la qual cosa ha sigut necessari incrementar la capacitat del  
Col·legi Públic d'Educació Infantil i Primària Virgen del Carmen per a  
atendre les necessitats de les ensenyances esmentades.  
El passat curs escolar va entrar en funcionament un nou centre  
docent, per desglossament del Col·legi Públic d'Educació Infantil  
i Primària Virgen del Carmen. Per a completar el mapa escolar de  
l'Eliana, la Inspecció Educativa de la Direcció Territorial de Cultura,  
Educació i Esport de València i la Direcció General d'Ensenyament  
han emés informe-proposta perquè es cree un nou centre docent, també  
per desglossament del Col·legi Públic d'Educació Infantil i Primària  
Virgen del Carmen.  
L'Orde de 2 d'octubre de 1998, de la Conselleria d'Economia,  
Hisenda i Administració Pública, va afectar al domini públic de la  
Generalitat, per al seu ús com a centre escolar, el dret real de superfície  
constituït sobre una parcel·la de 4.400 m2 situada en el carrer de  
José Alegre Rubio, núm. 11, de l'Eliana, així com la propietat superficiària  
de les edificacions allí existents que, en el seu dia, conformen  
l'immoble conegut com a Col·legi Montealegre.  
L'exercici de les competències demanials sobre els citats drets  
reals, incloses l'administració i conservació, es van assignar a la Conselleria  
de Cultura, Educació i Ciència. És per això que la Direcció  
General de Règim Econòmic, després de la tramitació prèvia de l'expedient  
corresponent, va dictar Resolució de 21 de gener de 2005 (en  
què es va adjudicar l'adequació de les instal·lacions per a complir les  
exigències establides en el Reial Decret 1537/2003, de 5 de desembre,  
pel qual s'establixen els requisits mínims dels centres que impartisquen  
ensenyances escolars de règim general i en l'Orde de 15 de maig  
de 1992, de la Conselleria de Cultura, Educació i Ciència, per la qual  
s'aproven els programes de necessitats per a la redacció de projectes  
de construcció de centres d'Educació Infantil, Educació Primària, Educació  
Infantil i Primària, Educació Secundària Obligatòria i Educació  
Secundària Completa, de titularitat de la Generalitat.  
En aplicació del que establix l'article 17 de la Llei Orgànica  
8/1985, de 3 de juliol, Reguladora del Dret a l'Educació, i l'article 1  
del Reglament Orgànic i Funcional de les Escoles d'Educació Infantil  
i dels Col·legis d'Educació Primària, a proposta del conseller de Cultura,  
Educació i Esport i amb la deliberació prèvia del Consell, en la  
reunió del dia 22 de desembre de 2006,  
DECRETE  
Article 1  
Es crea, per desglossament del Col·legi Públic d'Educació Infantil  
i Primària Virgen del Carmem, codi 55709258, el centre docent  
següent:  
Província: Valencia.  
Municipi: l'Eliana.  
Codi: 59574100.  
Denominació: Col·legi Públic d'Educació Infantil i Primària Núm.  
3.  
Domicili: C/ José Alegre Rubio, 11.  
Titular: Generalitat  
Composició: 3 unitats d'Educació Infantil i 6 d'Educació Primària.  
Capacitat: 75 places escolars d'Educació Infantil i 150 d'Educació  
Primària.  
Article 2  
1. El nou centre escolar iniciarà les activitats en el curs escolar  
2006/07. En el dit curs escolar oferirà 3 unitats d'Educació Infantil i 6  
d'Educació Primària.  
2. Este centre impartirà el programa d'educació bilingüe Programa  
d'Incorporació Progressiva (PIP).  
3. El centre disposarà dels llocs de treball de mestre de les especialitats  
següents:  
- 4 d'Educació Infantil.  
- 6 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Educació Física.  
- 1 d'Educació Primària, Música.  
- 1 d'Educació Especial, Pedagogia Terapèutica.  
Article 3  
1. El Col·legi Públic d'Educació Infantil i Primària Virgen del Carmen  
quedarà configurat amb 9 unitats d'Educació Infantil i 18 d'Educació  
Primària, amb una capacitat de 225 places escolars d'Educació  
Infantil i 425 d'Educació Primària.  
2. En el curs escolar 2006/07 el centre disposarà dels llocs de treball  
de mestre de les especialitats següents:  
- 10 d'Educació Infantil.  
- 18 d'Educació Primària.  
- 2 d'Educació Primària, Idioma Estranger, Anglés.  
- 1 d'Educació Primària, Idioma Estranger, Francés.  
- 2 d'Educació Primària, Educació Física.  
- 2 d'Educació Primària, Música.  
- 2 d'Educació Especial, Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres  
Docents de la Comunitat Valenciana.  
Segona  
El personal docent, amb destinació definitiva en el Col·legi Públic  
d'Educació Infantil i Primària Virgen del Carmen que s'adscriga al  
centre que es crea amb este decret, mantindrà l'antiguitat que posseïa  
en el seu centre d'origen, en aplicació del que establix la disposició  
addicional sèptima, 3) del Reial Decret 2112/1998, de 2 d'octubre, pel  
qual es regulen els concursos de trasllats d'àmbit nacional per a la provisió  
de places corresponents als cossos docents.  
Tercera  
La Direcció Territorial de Cultura, Educació i Esport de València  
nomenarà l'equip directiu del centre, de conformitat amb el que establix  
la Llei Orgànica 2/2006, de 3 de maig, d'Educació, i l'article 17.3  
del Reglament Orgànic i Funcional de les Escoles d'Educació Infantil  
i dels Col·legis d'Educació Primària, aprovat pel Decret 233/1997, de  
2 de setembre, del Consell.  
DISPOSICIONS FINALS  
Primera  
Es faculta el conseller de Cultura, Educació i Esport perquè adopte  
totes les mesures que siguen necessàries per al compliment i desenvolupament  
del que establix este decret, així com per a modificar, si és el  
cas, la configuració del centre.  
Segona  
El present decret produirà efectes des de l'inici del curs escolar  
2006/2007, excepte per al nomenament de l'equip directiu, supòsit en  
què els seus efectes s'entenen referits a l'1 de juliol de 2006.  
Valencia, 22 de desembre de 2006  
El president de la Generalitat,  
FRANCISCO CAMPS ORTIZ  
El conseller de Cultura, Educació i Esport,  
ALEJANDRO FONT DE MORA TURÓN